ওয়েব ডেস্ক : গুণিনের ফাঁদে মহিলা। শ্লীলতাহানি ও ধর্ষণের চেষ্টার অভিযোগ। ঘটনা সল্টলেকের বিডি ব্লকের। অভিযোগ, শরীরের তিল দেখার অছিলায় মহিলার শ্লীলতাহানি করেন  সামসের আলি নামে ওই গুণিন। দীর্ঘদিন ধরে অসুস্থ ছিলেন ওই মহিলা, সঙ্গে ছিল সাংসারিক অশাম্তি। এই দুয়ের থেকেই মুক্তি দেবেন বলে জানান ওই গুণিন। ডেকে নিয়ে যান বাড়িতে। প্রথমে মন্ত্রপাঠ তারপর চিকিত্সার অছিলায় মহিলার শরীরের তিল দেখতে চান গুণিন। মহিলা গররাজি হলে তার ওপর চড়াও হয় সামসের আলি। অজ্ঞান হয়ে যান মহিলা। কিছুক্ষণ পর স্বামী এসে তাঁকে উদ্ধার করেন। ভর্তি করা হয় হাসপাতালে। মহিলা মুখ খোলার পর ঘটনার কথা জানাজানি হয়ে যায়। অভিযুক্ত সামসের আলিকে ব্যাপক মারধর করে এলাকার মানুষ।